TV7 JERUUSALEMMA UUDISED
Meie tänased teemad -
ISIS sihib järgmiseks ehk Jordaaniat ja Iisraeli
Iisraeli strateegiaminister: Iraan on Iisraeli suurim oht
Iisrael võib olla sunnitud millal tahes Iraani ründama
Süüria mässulised võitlevad ISISega, et see Golanile ei pääseks
TV7 Jeruusalemma Uudistest - Shalom!
Israel Today teatel võivad ISISe järgmised sihtmärgid
olla Jordaania ja Iisrael.
ISISe juht al-Baghdadi pole rahul praegu hallatava territooriumiga.
Ta on lubanud levitada islamiusu kogu maailma,
Iraak oli tema sõnul vaid mitmetest objektidest esimene.
Kiire võit USA poolt relvastatud ja koolitatud Iraagi armee üle
oli islamistidele suureks moraalseks toeks
ja kuigi mõned iraaklased usuvad, et Iraagil on endiselt võimalus
võitluses ISISe vastu, liigub see juba uute sihtmärkide poole,
Jordaania piirilinnade suunas.
ISIS tahab selgelt Jordaania kuningriigi kukutada
ja vallutada hašemiidi kuningriigi marsiga,
mis viib vankumatult Iisraeli poole.
Rahvusvahelise ja regionaalse abiga võib Jordaania hästi treenitud armee
olla ISISele liiga tugev vastane. Tegelik oht on aga selles,
et ISIS on leidnud Jordaanias toetajaid.
Iisraeli Bar-Ilani Ülikooli islamieksperdi
dr Mordechai Kedari sõnul on Jordaanias Maani linnas
juba toimunud ISISt toetavaid meeleavaldusi.
Paljud Jordaanias elavad Palestiina ja Süüria põgenikud
on vihased Jordaania võimude suhtumise pärast
nende viletsatesse tingimustesse
ja on seega sunnitud vanduma truudust ISISele,
keda näevad lahendusena oma probleemidele.
Iisraeli peaminister Netanyahu on lubanud Jordaaniat
selle kasvava ohu tõrjumisel aidata.
Dr Kedari sõnul võib Iisrael leida ISISe ühel päeval oma piirilt.
Tõeline oht on Kedari sõnul selles, et palestiinlased Läänekaldal,
Gazas ja isegi Iisraelis võivad ISISt toetada
ja nii Iisraeli julgeolekut kõigutada.
ISIS on kinnitanud, et keskendub usust loobunud moslemimaadele,
kuid kahtlemata nihkuvad džihadistid üha lähemale ka juudiriigile.
The Jerusalem Posti teatel ütles Iisraeli strateegiaminister Steinitz,
et Iisraeli suurim oht on Iraan, mitte ISIS ega Hezbollah.
Iisrael on Steinitzi sõnul uue tuumakõneluste vooru eel mures.
Kõnelusi peavad P5+1 maad ja Iraan.
Steinitz naasis äsja Washingtonist strateegiaaruteludelt,
mis keskendusid peamiselt Iraanile
ja Steinitzi sõnul pole iraanlased tõelist paindlikkust näidanud.
Steinitzi sõnul ei erine Iraani uue presidendi Rouhani
ja riigi praeguse tuumaläbirääkija arvamused
endise presidendi Ahmadinejadi ja endise tuumaläbirääkija omadest.
Steinitzi sõnul on muutunud vaid hääletoon,
kuid nõudmised on endiselt samad mis Ahmadinejadi valitsuse ajal,
ehk suurem osa tsentrifuugidest
ja Araki raskeveereaktor tuleb säilitada.
Steinitzi sõnul on Iisrael šokis.
Praegune leppeta olukord on tema sõnul siiski parem
kui halb leping.
Kui rahvusvaheline kogukond keskendub üha enam ISISele,
on Steinitzi sõnul oluline asjade õige tähtsusjärjekord.
Kuigi ISISe võitmine on tähtis, muutub maailm dekaadideks,
kui Iraan saab tuumarelvad,
ja see Steinitzi meelest maailma suurim oht
peaks olema esmatähtis.
Israel Today teatel
võib Iisrael olla sunnitud mis tahes hetkel Iraani ründama.
Iisraeli Õhujõudude ülema Amir Esheli sõnul
tuleks kaitseeelarvet suurendada.
Samu, vanu lennukeid, mida kasutati suvel Gaza rünnakuis,
peab tema sõnul ehk kasutama mis tahes hetkel
Iraani tuumarajatiste vastu.
Iisraeli rahandusminister Yair Lapid on lubanud,
et Gaza operatsiooni tõttu makse ei tõsteta.
Peaminister Netanyahu omakorda on lubanud mis tahes hinnaga
takistada Iraanil tuumarelva saada
ja tema sõnul on Iisraeli Õhujõudude ülemvõimul siin võtmeroll.
Iraani trotsivate tuumapürgimuste jätkudes tõlgendas Iisraeli meedia
Esheli kommentaare nii,
et Iisrael võib valmistuda lähi- tulevikus rünnakuks Iraani vastu.
The Jerusalem Posti teatel rääkisid Iisraeli piiri lähedal Golanil
tegutsevate Süüria mässuliste esindajad Iisraeli Kanal2-le,
et võitlevad ISIL-i Golanile pääsemise vastu.
Mässuliste esindaja sõnul on nende rühmitus pettunud
USA otsuses ISISe vastu mitte maarünnakut teha.
Rühmituse sõnul tuleb Lõuna-Süürias ISIL-i vastu täieulatuslik sõda.
Kui president Obama andis esmakordselt loa
USA õhurünnakuteks Süürias,
teatas Lääne toetatud Süüria Rahvuslik Opositsioon,
et on valmis USAga ISISe vastu koostööd tegema.
Koalitsioon on palunud korduvalt oma sõjalisel tiival
Vaba Süüria Armeel võtta vastu toetust
usaldusväärseilt ja hästi varustatud jõududelt.
Rahvuslik Opositisoon on palunud ka USA Kongressil
kiita võimalikult kiiresti heaks president Obama poliitika
ning lubada koolitada ja varustada Vaba Süüria Armeed.
Süüria Rahvuslik Opositsioon, mille peakorter on Türgis,
on leidnud toetust ja tunnustust Läänelt ja Pärsia lahe araablastelt,
kes on Süüria presidendi Assadi häälekaimad vastased.
Süürias on koalitsioonil siiski raske toetust leida
ja nii valitsevad võitlustandrit radikaalsed islamirühmitused,
nagu al-Qaedaga seotud Nusra Front ja ISIS.
Koalitsioon nõuab aktsioone ka Assadi valitsuse vastu.
Israel Hayomi teatel tunnustas Iisrael ametlikult
aramea rahvust.
Iisraeli siseminister Gideon Sa'ar kiitis heaks
aramea rahvuse Iisraeli isikutunnistustes.
Iisraeli aramea kristlased olid rahul.
Iisraeli Ülemkohtu väitel on aramea rahvus selgelt olemas.
Neil on ka vajalikud eeldused oma eksistentsi tõestamiseks,
nagu ajalooline pärand, religioon, kultuur
ning algupära ja ühine keel.
Siseminister käskis ametnikel isikutunnistust taotlevad aramealased
esimest korda aramealastena registreerida.
Need olid meie tänased uudised. Shalom ja kohtumiseni!
Tõlge: Monika Jaaguri